Soo tänav

Soo tänav on tänav Tallinnas Põhja-Tallinna linnaosas Kalamaja asumis.http://www.eki.ee/knab/tallinn1.htm 
pisi|Vaade Soo tänavale (2011)
pisi|alt=Vaade Soo tänavale ja baarile Tops (Soo tn 15). On suvine päev. Baari uksed on kinni, aga selle sein on kirju. Palju on reklaampostreid ning ukse kohal on suur Liisa Kruusmägi joonistus|Baar Tops (2025)
Soo tänav algab Põhja puiesteelt ja lõpeb ristumisel Tööstuse tänavaga. Soo tänav on 831 m pikkune ja kannab registrinumbrit 7840567.

Hoonestus
 Soo 9, Soo 11, Soo 13, Soo 15 ja Vana-Kalamaja tänav 33 / Köie tänav 1 kinnistud kuulusid kuni natsionaliseerimiseni 1940. aastal baltisakslastest von Wahlide aadlisuguvõsa liikmetele.
Soo tänav 15 asus Tallinna II Lastepäevakodu
Soo tänav 15 asub baar Tops
Soo tänav 22 asus A/S Peetri Tehas
Soo tänav 27 asus AS Aivazi metallitööstus, kus toodeti malmi- ja vasevalameid.
Soo tänav 28, Soo tänava ja Vana-Kalamaja tänava nurgahoone, viiekorruseline korterelamu, mille esimesel korrusel asus Eesti NSV ajal Tallinna II Toidukaubastu kauplus KalamajaErastatavate toidukaupluste nimekiri, Eesti Vabariigi Valitsuse korraldus 26.septembrist 1991.a. nr.342-k., Riigi Teataja.
Kalju 1 / Soo 29 asub Tallinna Kalju Baptistikoguduse kirik.

Galerii

Ajalugu
Tänav on saanud nime Kalamäe soo järgi 1877. aastal. 

Tänava nimetuseks oli kuni 1774. aastani, mil valmis praegune Kopli tänav, Telliskopli tee ehk Kopli tee (saksa keeles Ziegelskoppelscher Weg, Koppelscher Weg, vene keeles Коппельская дорога), sest siitkaudu toimus liiklus linnakoplisse ja linna telliselöövi juurde. Pärast Kopli tänava valmimist nimetati praegune Soo tänav ümber Vana-Telliskopli teeks. 
pisi|left|Tallinna linn ja Uus-Kalamaja tänav (Neue Fischermaistrasse), 1914
Aastatel 1877–1951 kandis tänava algusosa kuni Kalju tänavani nime Uus-Kalamaja tänav (Neue Fischermaistrasse). Sama nime sai ka Kalamaja kalmistuni viiv tänavaharu. Soo tänava nime jäi kandma tänavaosa Kalju tänavast kuni raudteeni. Volta tänava ja raudtee vaheline lõik oli rajatud naelavabriku omaniku Roseni korraldusel ja kulul. 

24. mail 1939 liideti tänavalõik Volta tänava ja raudtee vahel vastloodud Tööstuse tänavaga. 

Aastatel 1951–1991 kandis tänav Jevgeni Nikonovi järgi Jevgeni Nikonovi tänava ehk Nikonovi tänava nime.Tallinna tänavanimed EKI KNAB (vaadatud 31.01.2016) 

1951. aastal liideti Uus-Kalamaja tänava osa Põhja puiestee ja Kalju tänava vahel tollase Jevgeni Nikonovi tänavaga ning Soo tänav sai oma tänapäevase pikkuse.

Tänav elanike soovi järgi
Soo tänava ümberehitus oli Tallinnas tõenäoliselt esimene, mille projekteerimises osalesid piirkonna elanikud. Telliskivi Seltsi ettepanekute ja pideva surve abil ehitati tänavale kergliiklustee ja laiendati kõnniteid, rahustades sõiduteed kitsendades liiklust.Triin Talk. Kalamajast, mitme nurga pealt. Sirp, 18. mai 2012

Kui tänav viimaks uuel kujul valmis, aga ametlik avamine pidi toimuma mõne nädala pärast, korraldas Telliskivi Selts ka tänava piduliku avamise 4. septembril 2013.Uwe Gnadenteich. Telliskivi Selts avas Soo tänava. Postimees, 4. september 2013 Linnapea ametlik lindilõikamine tänava avamiseks toimus 10. septembril 2013.Uwe Gnadenteich. Soo tänav avati kolmandat korda. Postimees, 10. september 2013
Viited

Välislingid

Kategooria:Põhja-Tallinna tänavad
Kategooria:Kalamaja